Aproape 3.000 de oameni au participat la nunta primarului din orașul Ulmeni, Lucian Morar, cu solista de muzică populară Ioana Pricop. Numărul mare de invitați i-a determinat pe cei doi să organizeze nunta în şapte locuri diferite, în cele cinci sate aparţinătoare şi în două săli din Ulmeni.





Foto: Jurnalmm Maramures/Facebook

Printre invitaţii lor au fost oameni politici, reprezentaţi a instituţiilor publice din judeţ, iar spre surpriza tuturor, a apărut Traian Băsescu, alături de Maria, soţia sa. Doar câteva minute mai târziu şi-a făcut apariţia şi Elena Udrea, care a venit neînsoţită.

În fiecare dintre cele şapte săli, nuntaşii au putut vedea pe monitoare imense tot ce se petrece la sala din Ţicău, acolo unde au petrecut mirii. Ba, mai mult, după ce şi-au primit invitaţii, cei doi au făcut un „maraton” prin toate satele, unde şi-au salutat invitaţii şi au petrecut câte puţin timp cu ei.

Foto: Jurnalmm Maramures/Facebook

„Sunt şapte locaţii, eu cu Ioana îi vom saluta pe toţi, câteva mii de oameni şi pe cei care şi-ar fi dorit să fie aici cu noi doar că nu există spaţii atât de generoase, pentru câtă lume cred că o iubeşte mai ales pe Ioana”, a spus Lucian Morar, citat de Adevărul. „Având oameni şi din afara judeţului, ne-am gândit că ar fi bine să mizăm un pic pe tradiţional. Încercăm să îmbinăm tradiţia cu modernismul”, a spus Ioana Pricop, explicând că încearcă să satisfacă toate gusturile.

GALERIE FOTO (click pe imagine pentru a le vedea pe toate celelalte)

Foto: Jurnalmm Maramures/Facebook

Nunta celor doi a fost transmisă în direct de o televiziune locală.

Lucian Morar (PMP) este la a doua căsătorie. El a fost primar al oraşului Ulmeni, după care a renunţat, pentru funcţia de vicepreşedinte al Consiliului Judeţean Maramureş. După doar câteva luni, însă, el a renunţat la funcţie şi s-a înscris, din nou, în cursa electorală pentru funcţia de primar, pe care a câştigat-o detaşat. Ioana Pricop este o cunoscută interpretă de muzică populară.